sfântulNICOLAE 
VELIMIROV1CI 

EPISCOPUL OHPJDEI ŞI JICEI 



INIMAîn 
MARELE 

POST 







SFÂNTUL NICOLAE 

VELIMIROVICI 

EPISCOPUL OHRIDEI ŞI JICEI 



INIMA IN 
MARELE 

POST 



traducere din limba sârbă 
Ionuţ şi Sladjana Gurgu 

tipărită cu binecuvântarea 

PREASFINŢITULUI 

PĂRINTE GALACTION 

Episcopul Alexandriei şi 
Teleormanului 



3ucureşti 7518/2010 



fa#- 



CEA DINTÂI SĂPTĂMÂNA 



„Fiule, dă-mi inima ta!, zis-a Domnul" /Pilde 23:26/ 

1 . Mai presus de toate gândeşte-te la Dumnezeu, căci 
şi Dumnezeu se gândeşte la tine mai presus de toate. 
Precum păstorul se gândeşte la oaia cea rătăcită mai 
mult decât la întreaga turmă, aşa şi Dumnezeul tău 
se gândeşte la tine, care te pierzi în păcat, mai mult 
decât la toţi îngerii din ceruri. 

2. A cugeta la Dumnezeu nu înseamnă a cerceta 
fiinţa lui Dumnezeu, ci înseamnă a cerceta şi a afla 
ce aşteaptă Dumnezeu de la om. 

3. Cel ce cumpără nuci nu caută la coajă, ci la miez. La 
fel şi cel ce cumpără ouă. Şi aşijderea cu nenumărate 
lucruri din lume, oamenii le caută pe cele nevăzute 
şi nu pe cele văzute. Şi Dumnezeul tău caută la tine 
după inimă. Prin coaja cea trupească, El priveşte în 
miezul tău, în inima ta, şi caută la inima ta. Fiul meu, 
dă-i inima ta! 

4. In inimă, Ziditorul a pus temelia vieţii. In inimă 
viaţa se zămisleşte, purcede, creşte şi se îndreaptă 
spre mormânt şi dincolo de mormânt. Oare cât 
preţuieşte omul despre care toţi spun: e deştept, 
dar nu are inimă? Dumnezeu nu va cere de la el 
deşteptăciune, ci inimă. Căci s'a zis: „ce este nebun 
al lui Dumnezeu, mai înţelept decât oamenii este." 
/I Cor. 1:25/ 

5. Sau cât preţuieşte omul despre care se spune: e 
bogat, dar nu are inimă? Oare îşi va duce bogăţia 
în cealaltă lume şi o va dărui Celui a cărui vistierie 



sânt pământul şi cerul, şi soarele şi stelele şi toate 
împărăţiile ştiute şi neştiute? 

6. Sau ce-i ajută omului puterea şi frumuseţea cea 
trupească? Oare nu întâlnim zilnic pe cei ce în 
tinereţi erau puternici şi frumoşi, iar acum, gârboviţi 
şi traşi, se sprijină ori în baston, ori de mâna cuiva? 
Multora, puterea şi frumuseţea trupească le-a 
slujit, din nefericire, la putrezirea inimii înainte de 
putrezirea pielii şi oaselor. 

7. Fericiţi sânt cei ce din tinereţe nu s'au îndrăgostit 
de nici o frumuseţe trecătoare şi muritoare, ci de 
Ziditorul lor, a cărui putere nu slăbeşte şi a cărui 
frumuseţe nu piere! La dragostea lor, Dumnezeu va 
răspunde cu dragoste însutită, şi inima lor Dumnezeu 
o va rândui lângă inima Sa. 

8. Postul înseamnă slăbirea legăturii inimii cu 
lumea şi întărirea legăturii inimii cu Dumnezeu. 
Aminteşte-ţi şi cugetă la aceasta în cea dintâi 
săptămână a Marelui Post. 

9. întărirea legăturii cu Dumnezeu aduce bucurie în 
inimă. De aceea se citeşte la începutul Postului din 
cărţile bisericeşti: „Iată, a venit veselitoarea vreme a 
postului!" 

10. Aminteşte-ţi numele acelor mărimi duhovniceşti 
care, cu postul, au slăbit legăturile lor cu lumea şi 
au întărit legăturile cu Dumnezeul cel Viu — Sfinţii 
Antonie, Pâvel, Efthîmie, Avxentie, Avrâmie, Sâwa, 
Visarîon, Vitâlie, Gherâsim, Chiriac, Zosîma, 
Harîton, Efrem, Arsenie, Carion, Zaharia, Sâwa 
cel Sfinţit, Simeon şi Alipie Stâlpnicii, Onufrie, 
Pahomie, Petru şi Athanasie Athoniţii, şi cei 
dimpreună cu dânşii. 

11 .Aminteşte-ţi şi de Dumnezeu purtătoarele fecioare 



şi femei, a căror inimi au fost umplute de dragoste către 
Hristos - Sfintele Thecla, Xenîa, Evpraxîa, Anastasia, 
Matrona, Sară, Măria Eghipteanca, Pelaghîa, Thaisia, 
Theodula, Vasilîsa şi cele dimpreună cu ele. 

12. Dacă îţi sânt departe după loc sau după vreme, 
atunci aminteşte-ţi de acele slăvite nume din neamul 
tău - Sfânta Parascheva, Sfântul Sava, slava Serbiei, 
Sfinţii Ioannîchie de la Devici, Petru de la Korişa, 
Vasîlie al Ostrogului, Prohor, Gavriîl, Ioachim, 
Ioânn al Rilei, Naum al Ohridei, Nectârie al Bitoliei 
şi mulţi, mulţi alţii care cu postul au sfinţit trupurile 
lor şi cu rugăciunea au sfinţit ţara în care vieţuieşti. 

13. Ei toţi acelaşi glas au auzit: „Fiule, dă-mi inima 
ta!" Acelui glas au răspuns şi inima lor întru totul au 
dat-o Dumnezeului şi Ziditorului lor. 



A DOUA SĂPTĂMÂNA 



„Mai înainte de toate cele ce se păzesc, păzeşte-ţi inima, 
căci din ea izvorăşte viaţa. " /Pilde 4:23/ 

1. Gospodarul îşi păzeşte de păsări ţarina însămânţată, 
şi de omizi livada şi îşi păzeşte de fiare stâna, dar 
nimic altceva nu îşi păzeşte gospodarul precum 
casa de tâlhari, de foc, de ape, de fulgere, şi de toată 
necurăţia. Ce e casa pentru gospodărie, este inima 
pentru om. Pentru acesta s'a zis: „Mai înainte de 
toate cele ce se păzesc, păzeşte-ţi inima." 

2. Din inimă izvorăşte sânge, iar în sânge e sufletul. 
Precum e sufletul în inimă, aşa e în tot omul. Dacă 
apa în izvor este sărată, este sărată şi în râu; dacă e 
dulce în izvor, va fi dulce şi în râu. Cum e izvorul, 
aşa-i şi vărsarea râului. 

3. Dacă şarpele te muşcă de deget, otrava lui n'ar 
lucra, dacă sângele n'ar duce-o la inimă. Când 
doctorul pune pe deget un leac, leacul nu ar ajuta 
dacă sângele nu l-ar duce la inimă. La inimă ajunge 
şi otrava, şi leacul. Tot ce otrăveşte viaţa şi tot ce 
lecuieşte viaţa trebuie să ajungă la inimă şi să treacă 
prin inimă. 

4. Acolo unde este centrul sistemului circulator 
sanguin trupesc, acolo este şi centrul sistemului 
circulator duhovnicesc. Inima trupească este organ al 
inimii duhovniceşti. Şi chiar dacă asta este realitatea, 
totuşi şi această realitate e o mare taină. 

5. Cu adevărat de nepătruns este această taină pentru 
mintea noastră, pentru că mintea este mai mică 



decât inima, iar inima cuprinde mintea, nu mintea 
inima. Partea nu înţelege întregul şi nici cele mai 
de jos nu înţeleg cele înalte. Dumnezeu aşa a vrut şi 
aşa a rânduit. Fericit este cel ce mai puţin cercetează 
tainele fiinţei lui Dumnezeu şi mai mult ascultă de 
poruncile lui Dumnezeu şi mai mult simte iubirea 
lui Dumnezeu în inima lui! 

6. Sufletul este înveşmântat în porfira sângelui; iar 
când veşmântul este aşa de simţitor, cu atât mai mult 
este ceea ce acoperă veşmântul! Precum un pai poate 
molipsi şi strica sângele, aşa şi un singur cuvânt, o 
singură privire, un singur gând poate molipsi şi 
strica sufletul. 

7. De aceea, să asculţi de doctorul omenesc când 
te învaţă: Ingrijeşte-te de sângele tău! Dar cu atât 
mai mult, să asculţi de doctorul Dumnezeu, când 
îţi porunceşte: Mai înainte de toate cele ce se 
păzesc, păzeşte-ţi inima, căci din ea izvorăşte viaţa. 
Păzeşte-ţi inima în inimă, miezul în coajă, flacăra 
în sânge, viaţa în veşmântul trupului. Mai înainte 
de toate cele ce se păzesc, păzeşte-ţi inima, fiul meu 
— zice Domnul. 

8. Când şarpele muşcă mâna, mâna se leagă cu un 
garou, ca sângele otrăvit din mână să nu se ducă 
în inimă şi să strice izvorul sângelui. Când auzi un 
cuvânt rău, astupă-ţi auzul, ca otrava cuvântului să 
nu coboare până la inima ta şi să nu strice izvorul 
vieţii tale, fiul meu! 

9. Când vine bogăţia, nu îţi lipi inima de ea, spune 
înţelepciunea în Cartea Vieţii. Ingrădeşte-ţi inima 
de bogăţie cu un gard înalt până la ceruri, ca inima 
ta neîntinată şi curată să se păzească pentru Cel ce o 
caută zicând: Fiule, dă-mi inima ta! 



i io 10. Mai stă scris în Cartea Vieţii: Inima împăratului 

este în mâna lui Dumnezeu. Dacă împărăteşti asupra 
patimilor atunci eşti un împărat adevărat. Atunci 
inima ta este în mâna lui Dumnezeu. Iar această 
mână conduce fără greşală inima ta şi o îndreaptă 
spre împărăţia luminii şi a vieţii veşnice. 

11. Dacă în cea dintâi săptămână a Postului Mare ţi- 
ai întărit convingerea că inima ta este a Dumnezeului 
şi Tatălui tău; dacă te-ai hotărât cu tărie să i-o dai 
Lui, atunci în a doua săptămână învaţă să îţi păzeşti 
inima. Deprinde-te cu lupta vitejească pentru 
neîntinarea şi curăţia inimii tale, pentru a putea 
întoarce acest dar Celui ce ţi-a dăruit toate. 

12. Luminează-ţi inima cu credinţa, întăreşte-o 
cu nădejdea, încălzeşte-o cu dragostea, cădeşte-o 
cu rugăciunea, curăţă-o cu lacrimile, hrăneşte-o cu 
Sângele Domnului şi o înalţă spre cer precum o 
candelă aprinsă. Numai aşa vei putea aştepta cu pace 
trecerea din această lume pământească în lumea 
cerească, fără cutremurul păcătosului sau mustrarea 
conştiinţei. De aceea, în această a doua săptămână 
a Postului Mare, înnoieşte des sfatul Tatălui: Mai 
înainte de toate cele ce se păzesc, păzeşte-ţi inima, 
căci din ea izvorăşte viaţa. 



A TREIA SĂPTĂMÂNA 



„Fie ca inima ta să nu pizmuiască pre cei păcătoşi, mai 
bine fii mereu în frica Domnului. " /Pilde 23:1 7/ 

1. Eşti om botezat, adică curăţit de necurăţia dintru 
început şi plivit de buruiana cea străveche. Necurăţia 
cea dintru început şi buruiana cea străveche au 
izvorât din păcatul cel dintru început şi străvechi al 
strămoşilor. Oare preţuieşti cum se cuvine mila şi 
prea-marele dar ce ţi s'a dat prin botez? 

2. Dintrb cocină murdară, botezul a făcut din tine 
Biserică. Aşadar, ce invidie poţi avea oare în inimă 
faţă de cei ce preschimbă iarăşi o dumnezeiască 
Biserică în cocină murdară? Inima ta să nu invidieze 
pe cei păcătoşi. 

3. Sau dacă cuiva i se curăţă, luminează, tămâiază 
şi împodobeşte casa; şi acesta, în loc să ţină casa sa 
în astfel de rânduială, ia lopata şi aruncă peste uşi şi 
ferestre toată necurăţia — îl vei invidia, oare, sau îl 
vei plânge? 

4. însuşi Domnul Dumnezeu a curăţit prin botez 
pe tot omul botezat. Frica ar trebui să te cuprindă în 
faţa acestui gând, frica lui Dumnezeu, care a venit 
pentru a spăla, lumina, renaşte şi mântui pe oameni. 

5. Precum curg lacrimile din pricina unei mari tristeţi, 
dar şi din pricina unei mari bucurii, aşa şi frica îl 
cuprinde pe om din pricina unei mari răutăţi, dar 
şi din pricina unei mari jertfe. Dumnezeu S'a arătat 
în Hristos ca o slugă pentru a curaţi casa ta, pentru 
a preschimba cocina în Biserica din inima ta. Oare 



1 12 nu te cuprinde frica de atâta smerenie a împăratului 

împăraţilor? Şi oare nu te cuprinde frica când vezi 
pe omul botezat când păcătuieşte? Cu adevărat, nu 
este ceva mai nebunesc decât a invidia pe păcătos. 
Nebunie e şi a-1 invidia pe cel drept, mare nebunie - 
dar a-1 invidia pe păcătos e cel mai nebunesc lucru. 

6. Ce este păcătosul? Este un sinucigaş inconştient. 
Este un om ca orice om, care îşi doreşte viaţa, însă 
neîncetat agoniseşte moarte întru sine. Sau: este un 
om care îşi doreşte sănătate, dar neîncetat ia otravă. 
Oare îl vei invidia? 

7. Dacă îl invidiezi pe păcătos, care aleargă după 
umbrele trecătoare ale acestei lumi, îi eşti tovarăş în 
nebunie. El este nebun pentru că vrea să prindă ceea 
ce nu poate cuprinde, iar tu pentru că, cu invidia, 
îţi otrăveşti inima. Dacă îţi pare rău pentru el şi îl 
îndrepţi, îi faci bine şi ţie şi lui, îţi întăreşti inima ta, 
iar pe a lui o vindeci. 

8. O legendă pomeneşte de doi vecini bogaţi. Unul 
pătimea din pricina iubirii de arginţi, iar celălalt din 
invidie pentru primul. Amândoi au murit în aceeaşi 
zi. Prietenii lor s'au sfădit care dintre cei doi era 
mai bun. Ca să sfârşească cearta, ei s'au hotărât să 
deschidă cele două trupuri şi să scoată inimile celor 
doi - şi după inimă să-i preţuiască. La cel iubitor 
de arginţi au găsit o piatră în loc de inimă, iar la cel 
invidios au găsit un şarpe în loc de inimă. Şarpele 
a sărit şi s'a ascuns sub acea piatră. O, fratele meu, 
inima ta să nu-i invidieze pe cei păcătoşi! Invidia 
este un şarpe care se hrăneşte cu inima ta. 

9. In această a treia săptămână a Postului Mare, 
lărgeşte-ţi inima, ca să iasă toată invidia. Ştii cum 
le grăieşte Corinthenilor preaînţeleptul Pavel: Gura 



noastră s'a deschis către voi, Corintheni, inima 
noastră s'a lărgit. /II Cor. 6:11/ Unde este invidie, 
gura se strânge şi nu vrea să grăiască aproapelui, iar 
inima se strânge, se contractă şi se împuţinează. 

10. Gândeşte-te, oare cu câte mii s'ar împuţina răutăţile 
din patria ta dacă ar pieri invidia dintre oameni? Şi 
cât s'ar împuţina certurile şi iubirea de sine? Şi cât s'ar 
împuţina răscoalele şi războaiele şi vărsările de sânge 
şi urâciunea? - Doar de nu ar fi invidia! 

11. Ai grijă să nu te înşeli. Invidia nu se înfăţişează 
sub numele ei adevărat. Curvia se ascunde sub numele 
dragostei, iubirea de arginţi sub numele chiverniselii, 
jocurile de noroc sub numele divertismentului, 
beţia sub numele iubirii de prieteni, iar invidia sub 
numele dreptăţii şi egalităţii. Şi în tine însuţi invidia 
se înfăţişează ca o revoltă împotriva nedreptăţii şi 
inegalităţii. O, fiul meu, ai grijă să nu te înşeli. Tot 
tâlharul ce vine la uşă strigă: Eu sânt binefăcătorul şi 
prietenul tău. Păzeşte-te să nu te înşele glăsuirea lui 
şi nu deschide uşa ta. 



114 A PATRA SĂPTĂMÂNA 



„Din inimă ies gânduri rele, ucideri, preacurvii, curvii, 
furtişaguri, mărturii mincinoase, hule. Acestea sânt care 
spurcă pre om." /Mat. 15:19/ 

1. Aceste cuvinte le-a spus Domnul tău, fiule. Acestea 
Le-a spus Evreilor necreştinaţi a căror inimă, din 
pricina păcatului strămoşesc şi păcatului lor, se 
preschimbase în izvor nu al vieţii, ci al morţii şi a 
toată putreziciunea. 

2. Inima este un izvor, iar gura este un râu. Iar că aşa 
stau lucrurile dă mărturie Atoateştiitorul, Care în trup 
a umblat pe pământ, cu aceste cuvinte: Din prisosinţa 
inimii grăieşte gura. /Mat. 12:34/ Aşadar, limba 
noastră este vestitorul inimii noastre. Ce cuvinte sânt 
în inimă, aceleaşi cuvinte-s şi pe limbă; şi ce urâciune 
e în inimă, aceeaşi urâciune-i şi pe limbă. Ceea ce se 
află în inimă se varsă şi se prelinge pe buze. 

3. Adâncă e inima omului, zis-a prorocul. O, 
Doamne, cât de adâncă e inima omului! In inima 
omului totul se poate cuprinde, dar numai Tu, 
Dumnezeul nostru, o poţi cuprinde. Şi curăţia 
îngerilor şi necurăţia iadului îşi poate găsi locul 
în inima omului. Barometrul inimii omului are 
însemnate toate gradaţiile, de la talpa iadului până 
în tăria cerurilor. 

4. De aceea s'a zis: Mai înainte de toate cele ce se 
păzesc, păzeşte-ţi inima, căci din ea izvorăşte viaţa. 
Izvorăşte viaţă dacă o păzeşti; iar, de nu o vei păzi, va 
izvorî toată urâciunea. 



5. Şi una, şi alta. Aşadar, păzeşte şi păstrează izvorul 
vieţii din tine, ca să nu se tulbure. Tu eşti botezat, şi 
botezul e mare lucru. Eşti îmbăiat în apă şi în duh. Fiul 
lui Dumnezeu s'a pogorât şi te-a îmbăiat, precum o 
maică îşi îmbăiază pruncul murdar. El a curăţit inima 
ta şi a facut-o izvor al vieţii. Şi tu, ce faci? Oare nu eşti 
fără de minte când păcătuieşti? Oare prin păcat nu 
preschimbi izvorul vieţii într'un izvor al morţii? 

6. O, Dumnezeul nostru, Cel ce pretutindenea eşti, 
cât de bine este pentru om a-şi preda inima în mâinile 
Tale decât a o călăuzi cu propriile mâini! Cu adevărat 
primejdios lucru este pentru om a-şi călăuzi inima 
cu muritoare mâini! Tu, Doamne, dintotdeauna ai 
ştiut asta. Iar Tu, îndată ce i-ai dăruit omului inima 
- această nemărginită şi tainică minune! - părinteşte 
l-ai sfătuit: Fiule, dă-mi inima ta! Adică, întoarce 
dar din darul Meu, pentru a nu-1 pierde. 

7. Mulţi vorbesc despre voia slobodă a omului. Sânt 
oameni slobozi întru bine, iar alţii slobozi întru rău. 
Slobod întru bine este cel ce îşi predă libertatea celui 
mai slobod, adică Celui ce este cel mai slobod, ca să 
o folosească spre bine. Slobod întru rău este cel ce 
vrea să folosească singur libertatea sa, şi atunci, fără 
să bage de seamă, o predă Tiranului, celui ce este cel 
mai lipsit de libertate. 

8. Oare nu ai văzut vreun copil căruia maica i-a dat 
cuţitul să taie pâine, şi copilul ţine cuţitul, iar mama 
ţine cuţitul copilului? Aşa, de fapt, mama e cea care 
taie cu cuţitul, chiar dacă copilului i se pare altminteri. 
Dacă copilul împinge mâna mamei, atunci nu va tăia 
pâinea, ci se va tăia pe sine. Oare nu este aceasta 
chipul libertăţii omeneşti? Oare nu este pildă despre 
cei slobozi întru bine şi cei slobozi întru rău? 



U6 9. O, cel ce eşti slobod întru cele bune, foloseşte-ţi 

libertatea dăruită pentru a da inima ta Domnului 
spre călăuzire. Va rămâne a ta şi o vei purta în sine, 
iar El o va călăuzi. 

10. In această a patra săptămână a Postului Mare, adu- 
ţi aminte de înfricoşatele, dar adevăratele cuvinte al 
Mântuitorului tău despre inima care nu o călăuzeşte 
Dumnezeu şi de toate cele ce se ies din această inimă. 
Aminteşte-ţi şi înfricoşează-te amintindu-ţi. 

11. Lasă-te întru totul lui Dumnezeu şi spune-i în 
rugăciune: Tată, în mâinile Tale îmi predau inima. 
Fă din inima mea ce ştii, ca din ea să iasă gândurile 
bune, şi viaţa, şi credincioşia în căsătorie, şi sfânta 
dragoste, şi cinstirea avuţiei străine, şi mărturisirea 
cea dreaptă, şi slăvirea şi lăudarea sfântului Tău 
nume. Amin. 



A CINCEA SĂPTĂMÂNA 



>r âu trimis Dumnezeu pre Duhul Fiului său în inimile 
voastre, carele strigă: Awa Părinte. " /Gal. 4:6/ 

1. De ce ne este rânduit postul? Cred că pentru a ne 
aminti mai bine obârşia noastră. Ca să ne amintim 
că nu sântem doar rodul pământului, ci al cerurilor 
- mai întâi de toate al cerurilor. Ca să ne aducem 
aminte că sântem neam ales, şi că Tatăl nostru e 
însuşi împăratul cerurilor şi pământului. 

2. De ce Maica noastră Biserica Pravoslavnică ne-a 
rânduit un astfel de post aspru? Fără îndoială, pentru 
ca să ne întoarcem mintea de la toate măruntele griji 
zilnice şi să cugetăm la ceea ce e de căpătâi şi cu 
adevărat contează. Ca să ne amintim obârşia noastră 
şi adevărata noastră cale şi adevărata noastră patrie. 

3. Ştii tu, fiul meu, de ce Maica noastră Biserica 
Pravoslavnică ne-a rânduit postul? Negreşit, pentru 
a ne aminti că măcar de sântem făcuţi din pământ, nu 
pământul ne-a făcut, căci şi pe el a trebuit cineva să-1 
zidească. Ca să ne amintim de cerul care îl purtăm 
în noi, în această coajă trupească şi pământească. 
Şi să putem despărţi în noi cele cereşti de cele 
pământeşti, şi cele veşnice de cele stricăcioase, şi 
cele netrecătoare de cele trecătoare, şi pe călător de 
maşina călătorului. 

4. In om, inima este de căpătâi. In inimă e sângele, în 
sânge e sufletul, în suflet e duhul. Inima trupească şi 
sângele sânt din pământ şi spre pământ tind, sufletul 
şi duhul sânt din ceruri şi spre ceruri tind. De aceea 



U8 se poate vorbi despre inima din inimă, adică de 

inima duhovnicească din inima trupească. Căci, de 
nu ar fî aşa, cum ar fi putut spune Atoateştiitorul: 
din inimă ies gândurile rele, minciuna şi hula? Cum 
ar putea acestea ieşi din carne şi din sânge? Iată, 
acestea numai din suflet şi din duh pot ieşi! 

5. Duhul este în suflet şi duhul mişcă sufletul. Cum e 
duhul, aşa şi sufletul. Dacă duhul este robit, şi sufletul 
este robit. Dacă duhul este îndumnezeit, tot sufletul 
este îndumnezeit. Dacă sufletul tău a primit de la 
Tatăl lui Hristos Duhul care a fost în Hristos, atunci 
acelaşi Duh te va face şi pe tine fiul lui Dumnezeu. 
Acelaşi Duh, din inima ta duhovnicească, din miezul 
sufletului tău, strigă către Dumnezeu: Awa, ce va să 
însemne Părinte! 

6. Sânt însă şi duhuri nu de la Dumnezeu, care 
mişcă sufletul împotriva lui Dumnezeu. Invăţaţi- 
vă să deosebiţi duhurile! Neîncetat, roagă-te lui 
Dumnezeu să îţi dăruiască Sfântul său Duh, acelaşi 
care a fost în Fiul lui Dumnezeu Iisus Hristos şi 
care S'a pogorât asupra Apostolilor la Cincizecime 
şi care a mişcat sufletele tuturor sfinţilor şi drepţilor 
până în ziua de azi. 

7. In această a cincea săptămână a Postului Mare, tu 
vei dărui inima ta lui Dumnezeu. Şi când sufletul 
tău se va linişti, Dumnezeu va trimite Sfântul Duh 
să primească inima ta, să se sălăşluiască în inima ta 
şi o ia şi să o călăuzească. 

8. Cum vei simţi că adevăratul Duh al lui Dumnezeu 
a venit în inima ta? E uşor şi simplu, spun sfinţii 
purtători de duh: după bucuria şi mângâierea ce 
se va răspândi în întreaga ta fiinţă. După pacea şi 
liniştea din inima ta. După puterea şi tăria şi lumina 



din tine. Şi mai ales pentru că nu vei putea vorbi 
altfel despre Dumnezeu decât zicând: Părinte! 
9. Pentru aceasta, bine vei cuvânta această săptămână 
a Postului Mare şi bine vei cuvânta sfinţii lui 
Dumnezeu, care au rânduit postul. Şi vei mulţumi 
Maicii tale Biserica Pravoslavnică că te-a deprins cu 
postul. Căci vei vedea câştigul postului, iar postul se 
va îndreptăţi în faţa minţii tale. Slavă şi mulţumită 
Domnului în veac şi în veacul veacului. Amin. 



1 20 A ŞASEA SĂPTĂMÂNA 



„Fericiţi cei curaţi cu inima că aceia vor vedea pre 
Dumnezeu. " /Mat. 5:8/ 

1. Ochiul curat vede lumea şi tot ce este în lume; iar 
ochiul în care a intrat un pai nu poate nici să se uite, 
nici să vadă. Aşa este şi cu inima omului. Dumnezeu 
a dăruit inima omenească cu osebită vedere. Când 
inima e acoperită cu paiele păcatului, ea orbeşte şi nu 
poate vedea nimic. Când inima se curăţeşte deplin, 
ea vede lumea nevăzută în lumea văzută; vede lumea 
nevăzută aşa cum e ea; vede pe Cel ce e Inima lumii 
nevăzute, II vede pe Dumnezeu. 

2. Roagă-1 pe Dumnezeu să îţi curăţească inima, 
şi vei vedea o neaşteptată minune în această lume 
materială, pe care până acum ai privit-o numai cu 
ochii fără inimă. 

3. Inimă curată zideşte, Doamne, întru mine! — aşa 
se ruga prorocul şi psalmistul David. Şi tu aşa să te 
rogi; înnoieşte şi iar înnoieşte această rugăciune, şi 
Dumnezeu îţi va dărui inimă curată şi văzătoare, şi 
vei vedea înţelesul tuturor lucrurilor şi întâmplărilor, 
şi vei cunoaşte înţelesul ascuns al fiecărui lucru zidit 
din această lume. 

4. Prin ce putem şi prin ce poate Dumnezeu curaţi 
inima omului? Numai prin Duhul. Şi, dacă II vei 
milostivi pe Dumnezeu să zidească inimă curată 
întru tine, El o va face cu ajutorul Duhului Fiului 
său, Iisus Hristos - cu ajutorul Sfântului său Duh, 
care e unul, neîmpărţit, neschimbat, deosebit de 



oricare alt duh care închipuie mulţime, împărţire, 
schimbare. 

5. De aceea înţeleaptă noastră maică Biserica 
Pravoslavnică a rânduit ca de la Miezonoptică 
la Pavecerniţă, în fiecare zi, la fiecare slujbă şi 
rugăciune, să se citească această rugăciune: împărate 
ceresc, Mângâietorule, Duhul Adevărului, carele 
pretutindenea eşti şi toate plineşti, vino şi sălăşluieşte 
întru noi şi curăţeşte pre noi de toate stricăciunea şi 
mântuieşte, Doamne, sufletele noastre! 

6. Oare ai fost la ţarină când se treiera grâul? Când 
e zăpuşeală şi linişte, se stă şi se aşteaptă să bată 
vântul. Căci fără vânt nu se poate despărţi pleava de 
grâu. Iar când vântul începe să bată, toată lumea se 
umple de bucurie. Căci vântul îi ajută cel mai bine 
la curăţat. Intr-o clipită vântul ia pleava şi rămâne 
grâul pe ţarină. 

7. însuşi Domnul nostru Iisus, Mântuitorul şi 
Invietorul nostru, a spus despre Duhul lui Dumnezeu 
că este slobod: Duhul unde voieşte suflă. /Io. 3:8/ 
Cu adevărat, unde vrea şi când vrea. De aceea a şi 
poruncit Apostolilor săi, când S'a înălţat la ceruri, să 
aştepte în Ierusalim - unde vor primi putere, când se 
va pogorî Duhul Sfânt asupra lor. /FAp. 1:8/ 

8. In această a şasea săptămână a Marelui Post, când 
vei auzi Evanghelia învierii lui Lazăr din morţi, 
adună-ţi gândurile şi îndreaptă-le spre inima curată 
pe care Dumnezeu o vede. Şi cearcă curăţia inimii 
tale cu această minune a învierii a celui mort de patru 
zile. Inima necurată nu îl va vedea pe Dumnezeu în 
această întâmplare, nici minunea dumnezeiască, şi 
va îndruga poveşti despre hipnotism, autosugestie şi 
alte magii primite şi de ştiinţă. Iar tu, dacă aici nu 



122 II vei vedea pe Dumnezeu (în chipul lui Hristos cel 

înviat) şi nici minunea dumnezeiască în învierea lui 
Lazăr, înseamnă că încă ai inima necurată. 

9. Insă, în nici un caz, nu deznădăjdui. Numai să îţi 
doreşti cu adevărat o inimă curată - şi Dumnezeu 
care este dăruitorul tuturor celor bune - îţi va da. 
Nu te îndoi — Dumnezeu îţi va da inimă curată, şi 
bucuria ta va fî nemăsurată şi nesfârşită. 

10. Atunci se va petrece în tine acea minune 
dumnezeiască lăuntrică şi preafrumoasă, pe care o 
înfăţişează Apostolul întâilor şi adevăraţilor creştini 
în acest chip: Dumnezeu, carele au zis să lumineze 
dintru întunerec lumina, Acela a strălucit şi întru 
inimile noastre, spre luminarea cunoştinţei Slavei lui 
Dumnezeu, în faţa lui Iisus Hristos. /II Cor 4:6/ Şi 
te vei bucura, şi bucuria ta va fi nemăsurată şi fără de 
sfârşit. Căci acea Lumină a Duhului dumnezeiesc 
din inima ta va lumina totul în tine şi în jurul tău, va 
lumina fulgerător, până şi moartea şi mormântul, şi 
nu vei vedea nici moartea, nici mormântul, ci numai 
pe Dumnezeu cel viu, Tatăl tău, şi viaţa cea veşnică, 
nemărginită, purtătoare de biruinţă şi atotputernică. 



A ŞAPTEA SĂPTĂMÂNA 



„Să iubeşti pre Domnul Dumnezeul tău, cu toată inima 
ta." /Mat. 22:37/ 

1. In această săptămână urmează paşii Domnului 
Hristos, şi fii mereu alături Lui, spre deosebire de 
judecătorii şi chinuitorii Lui. Şi iubeşte-1 cu toată 
inima ta. 

2. Mută-te duhovniceşte în acele zile şi în acele 
întâmplări, şi sărută-i poala şi mânecile veşmintelor, 
nu îndepărta inima ta de la El. Când îi auzi pe 
prigonitorii Lui cum şoptesc: „Vinovat e,"tu strigă- 
le în urechi: „Drept e!" Iubeşte-1 pe Cel ce te iubeşte, 
cu toată inima ta! 

3. Când Evreii II pălmuiesc, tu întinde mâna ta 
în apărare şi primeşte palma în locul Lui. Când II 
scuipă, tu spune: Scuipătorilor, ce veţi arunca unii 
altora în faţă, dacă asupra Lui folosiţi tot scuipatul 
vostru, toată alcătuirea voastră? 

4. Când Pilat II întreabă pe tăcutul Domn: Ce este 
adevărul?, tu mărturiseşte şi spune: Iată, El este 
Adevărul dumnezeiesc viu şi întrupat. Când ostaşii 
Romani II biciuiesc, tu stai lângă El şi spune fiarelor: 
Fiii lupoaicei, veşnici purtători de moarte, nu biciuiţi 
pe Mielul lui Dumnezeu cel purtător de viaţă, Care 
dă viaţă împărăţiei voastre a morţii. 

5. Mergi după El pe Calea Patimilor, şi poartă crucea 
Lui împreună cu Simon Kirineanul, şi împreună 
cu fericita Veronica şterge-i faţa de praf şi sânge, 
şi împreună cu Mironosiţele plângi şi umezeşte-i 



124 buzele uscate cu un pahar de apă rece, şi răcoreşte-i 

fruntea înfierbântată. Dăruieşte-i întreagă inima ta şi 
iubeşte-1 cu toată inima ta în ceasurile umilinţei Lui. 

6. Când auzi lovitura ciocanului asupra preacinstitelor 
Sale mâini, tu strigă: Au! Când sânt bătute cuiele în 
preacinstitele Sale picioare, tu iarăşi vaită-te, ca şi 
cum fierul s'ar înfige în trupul tău. 

7. Inchină-te Preasfintei Sale Maici şi sărută poala 
şi mânecile veşmintelor sale. Nu-i spune nimic. Nu 
o întreba nimic. Inchină-te încă o dată sfintei sale 
dureri. Şi încă o dată sfintei sale tăceri. Spune în 
sineţi: Preacinstită Maică, şi eu II iubesc cu toată 
inima mea. 

8. Scoate inima ta şi pune-o în trupul Său şi uită de 
sine. Fii în El şi rabdă ce rabdă El şi cu totul să mori 
pentru sine. Mori înaintea Lui. 

9. Când Iosif şi Nicodim II pogoară în mormânt, tu 
caută să fii împreună cu El în mormânt. Inchipuie- 
ţi că nu eşti viu în această lume. Ca o umbră să stai 
undeva aproape de mormânt, şi viaţa ta să o priveşti 
ca fiind în mormânt. Şi îţi va fi dulce, foarte dulce, 
moartea cu El şi întru El. 

10. Oare cu cât mai dulce va fi învierea cu El şi întru 
El, când a treia zi te vor lumina îngerii la mormânt?! 
Oştenii împăratului merg înaintea împăratului, 
feţele lor-s ca fulgere arzătoare, iar veşmintele albe-s 
ca zăpada. Iar când îngerii lui Dumnezeu vor lumina 
în întunericul Golgothei şi în întunericul sufletului 
tău, atunci te vei simţi ca un om nou. 

1 1 . Şi când, tremurând, vei privi Minunea Minunilor, 
şi nu vei ştii dacă să te ascunzi sau să fugi sau să i te 
arăţi, iată, El întâiul se va apropia de tine şi ca pe 
Măria te va chema după nume. Iar când El te va 



numi prin glasul Lui, ca printr-un fir electric va intra 

în tine un nou curent, o nouă viaţă, o nouă putere. Şi 

El îţi va întoarce inima ta, ţi-o va da şi pe a Lui. Şi 

tu, tremurând, vei cădea la picioarele Lui şi, printre 

suspine, vei striga precum Thoma: Domnul Meu şi 

Dumnezeul Meu, slavă Ţie! 

Binecuvântaţi pre cei ce blestemă pre voi, şi vă rugaţi 

pentru cei ce fac vouă necaz. /Le. 6:28/ 

Şi nu judecaţi, şi nu vă veţi judeca; nu osândiţi, şi nu 

vă veţi osândi, iertaţi şi vi se va ierta. /Le. 6:37/ 

Omul cel bun, din vistieria cea bună a inimii sale 

scoate cele bune; şi omul cel rău, din visteria cea rea 

a inimii sale scoate cele rele; că din prisosinţa inimii 

grăieşte gura lui. /Le. 6:45/ 

Că nu au trimes Dumnezeu pre Fiul său în lume ca 

să judece lumea, ci ca să se mântuiască lumea prin el. 

/Io. 3:17/ 

Urâciunea aduce ceartă, iar dragostea acoperă toate 

greşalele. /Pil. 10:12/ 



1 26 ŞTII TU OARE, FIULE? 



De ce se închid norii când câmpiile sânt însetate 
de ploaie, şi se deschid atunci când câmpiile nu 
vor ploaie? Din pricina răutăţii oamenilor, firea s'a 
turburat şi şi-a lepădat rânduiala. Ştii tu oare, fiule, de 
ce ţarinile rodesc slab primăvara, iar vara dau recoltă 
proastă? Pentru că şi fiicele oamenilor îşi urăsc rodul 
pântecelor lor şi îl ucid în plină creştere. Ştii tu oare, 
fiule, de ce izvoarele seacă şi roadele pământului nu 
mai au gustul de odinioară? Din pricina păcatelor 
oamenilor, prin care a intrat neputinţa în toată 
firea. Ştii tu oare, fiule, de ce neamul biruitor rabdă 
înfrângeri din pricina neînţelegerii din lăuntru şi 
din pricina vrajbei, şi mănâncă pâinea amărită de 
lacrimi şi urâciune? Deoarece i-a biruit pe vărsătorii 
de sânge din jurul său, dar nu i-a biruit pe cei din 
lăuntru. Ştii tu oare, fiule, de ce maica nu îşi poate 
îndestula fiii? Pentru că, alăptându-i, nu le cântă 
cântecul dragostei, ci cântecul urii faţă de vecini. 
Ştii tu oare, fiule, de ce oamenii s'au urâţit şi au 
pierdut frumuseţea străbunilor? Din pricină că au 
lepădat chipul lui Dumnezeu, care din lăuntru, din 
suflet, dăruieşte frumuseţe feţei şi au pus pomezi 
pământeşti. Ştii tu oare, fiule, de ce s'au înmulţit 
bolile şi înfricoşatele molime? Pentru că oamenii au 
început să creadă că sănătatea este furată de la natură 
şi nu dăruită de Dumnezeu. Iar ceea ce e răpit cu sila, 
cu îndoită silă trebuie apărat. Ştii tu oare, fiule, de ce 
oamenii se luptă pentru pământ şi nu se ruşinează 
de asemănarea lor cu cârtiţele? Pentru că pământul 



le creşte prin inimă, iar ochii văd doar ceea ce creşte 
în inimă. Şi pentru că, fiul meu, păcatul prea mult îi 
slăbeşte în lupta pentru ceruri. Nu plânge, fiule, în 
curând Domnul va veni şi va îndrepta toate. 

